PROTOKOLL FRA GENERALFORSAMLING I ISE, INTERESSEGRUPPE FOR SYNSHEMMEDE EDB-BRUKERE 10.02.2019

**Sted**: Åsane senter, Bergen

**Tidspunkt:** 13.00 – 14.20

# Sak 1 Åpning

Leder Mehmed Softic ønsket velkommen til generalforsamlingen.

# Sak 2 Godkjenning av innkalling og saksliste

Vedtak: Innkalling og sakliste ble godkjent.

# Sak 3 Navneopprop

13 medlemmer bekreftet sin tilstedeværelse.

# Sak 4 Konstituering

a) Dirigent: Magnus Kroken var foreslått av styret, og ble valgt.

b) Referent: Torleif Kahrs var foreslått av styret, og ble valgt.

c) Protokollunderskrivere: Tore Johnny Bråtveit og Otto Prytz.

d) Tellenemnd: Lise Sofie Hopland og Knut Arne Bjørndal.

# Sak 5 Godkjenning av årsberetning 2018

Overskriftene i årsberetningen ble lest opp. Det kom merknader til følgende overskrifter:

Punkt 7.2: Setningen «Hittil har vi publisert informasjon som har blitt lagt ut på ISEs nettside med lenke til nettsiden for å lese hele saken», har en sirkelreferanse. Det må gjøres korrigeringer som får frem at informasjon på facebook-siden har lenker til ISEs nettside.

Generelt: Årsberetningens gode konverterbarhet til punktutskrift ble kommentert.

Vedtak: Årsberetningen ble godkjent.

# Sak 6 Godkjenning av regnskap 2018

Revisjonsrapport og regnskap ble lest opp. Revisor oppfordret i sin beretning styret til å redegjøre for to forhold overfor årsmøtet. Styret kom med følgende redegjørelser:

Redegjørelse fra regnskapsfører:

Ikke spesifisert kvitteringer fra 2. og 5. mars 2018, er utgiftrefusjon til foreleser Rune Breck og ledsager. At utgiftene ble kategorisert som ukjente, skyldes kategorisering med nettopp slik betegnelse fra banken. Underbilag i regnskapet dokumenterer imidlertid konkret hva utgiftene har dekket.

Redegjørelse fra Mehmed Softic

* Høye utgifter til seminar og generalforsamling 2018 skriver seg fra høye utgifter til lokaler (Smart hotell, Oslo), samt honorar til ledsagere.

Vedtak: Regnskapet ble godkjent.

# Sak 7 Innsendte saker fra medlemmene

Et tidligere utsendt notat om ISEs fremtid ble opplest.

Mehmed Softic innledet: Styret ønsker å nedsette en arbeidsgruppe som kan komme med ytterligere innspill om organisasjonens fremtid og strategi videre.

Ellers fremkom følgende i debatten:

Grunner for fortsatt eksistens for organisasjonen:

* «Vaktbikkje» opp mot klagesaker etter gjeldende lovverk
* Behov for en generell arena for IKT for synshemmede
* Monopoliseringstendenser i leverandørmarkedet for IKT-hjelpemidler med behov for likemannsaktivitet.

Utfordringer:

* Hvordan dra andre enn styret med i arbeidet?
* Bevissthet om forholdet mellom brukertesting og kvalifisert ivaretakelse av universell utforming.
* Alternative nettverk til tradisjonell foreningsvirksomhet med fallende oppslutning.

Muligheter:

* Desentralisert seminar og årsmøte basert på audiovisuell sammenkobling.
* Revurdere navnet på organisasjonen.

# Sak 8 Vedtektsendringer

Forslag til vedtektsendringer ble opplest.

Vedtak: De fremlagte forslagene ble vedtatt.

# Sak 9 Fastsettelse av kontingent for 2020

Vedtak: Kontingent for 2020 blir uendret på kr. 250.

# Sak 10 Aktivitetsplan 2019

Forslag til aktivitetsplan for 2019 ble opplest.

Vedtak: Fremlagt aktivitetsplan ble godkjent.

# Sak 11 Forslag til budsjett 2019

Forslag til budsjett og et tillegg til budsjettforslaget fra styret, ble opplest. I tillegget til budsjettforslag orienteres det om at det må avsettes ekstra midler til opplæring i iPhone hvis omsøkte midler fra legat som spesifisert, ikke skulle bli innvilget.

Vedtak: Forslag til budsjett ble godtatt med ekstra utgift på 3.000 til opplæring i iPhone.

# Sak 12 Valg

Følgende valg ble gjort. De som ikke stod på valg, er for helhetens skyld tatt med, men markert med «gjenstående».

## Styret

Leder: Mehmed Softic, gjenvalg for ett år.

Nestleder: Steinar Stjerna, gjenstående.

Sekretær: Lise Bakkan, gjenstående.

Kasserer: Hans Berge, gjenvalg for to år.

Vara: Tore Johnny Bråtveit, gjenvalg for ett år.

## Revisjon

Revisor: Dagfinn Sæther, gjenvalg for ett år.

Vara: Kari Kristine Engan, gjenvalg for ett år.

## Valgnemnd

Leder: Berit Lunde.

Medlem: Magnar Høgalmen.

Medlem: Hans Anton Ålien.

Vara: Tormod Prytz.

# Sak 13 Avslutning

Gjenvalgt leder takket for tilliten.

Referent: \_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_

Torleif Kahrs dato

Protokollunderskriver: \_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_

Otto Prytz dato

Protokollunderskriver: \_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_

Tore Johnny Bråtveit dato